பீதாம்பூர்

பீதாம்பூர், மத்திய இந்தியாவில் அமைந்த மத்தியப் பிரதேசம் மாநிலத்தின் தென்கிழக்கில் உள்ள தார் மாவட்டத்தில் அமைந்த நகராட்சி ஆகும். தார் மாவட்டத் தலைமையிடமான தார் நகரத்திற்கு கிழக்கே 42 கிலோ மீட்டர் தொலைவில் பீதாம்பூர் நகரம் உள்ளது. பீதாம்பூர் நகரம் இந்தூர் பெருநகர மாநகராட்சியின் வலாயத்தில் உள்ளது. இங்கு கார் உற்பத்தி தொழிற்சாலைகள் அதிகம் இருப்ப்பதால் இந்நகரத்தை இந்தியாவின்  டெட்ராய்ட் என அழைப்பர். மேலும் பீதாம்பூர் நகரம் அதிக தொழிற்சாலைகள் கொண்டது. இந்தூர் நகரத்திற்கு தென்மேற்கில் 32 கிலோ மீட்டர் தொலைவில் பீதாம்பூர் நகரம் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 31 வார்டுகளும்,  31,136 வீடுகளும் கொண்ட பீதாம்பூர் நகரத்தின் மக்கள் தொகை 1,26,200 ஆகும். அதில் ஆண்கள் 70,250 மற்றும் பெண்கள்  55,950  ஆக உள்ளனர். பாலின விகிதம் 1000 ஆண்களுக்கு  796 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  20933  (16.59 %) ஆகவுள்ளனர். இதன் சராசரி  எழுத்தறிவு 80.92% ஆகவுள்ளது. இதன் மக்கள் தொகையில் இந்துக்கள் 91.07%, இசுலாமியர் 8.16%, கிறித்தவர்கள் 0.40% மற்றும் பிறர் 0.35% ஆகவுள்ளனர்.

இதனையும் காண்க
 தார் நகரம்

மேற்கோள்கள்

வெளி இணைப்புகள்
 
 

மத்தியப் பிரதேச மாநிலத்திலுள்ள ஊர்களும் நகரங்களும்
தார் மாவட்டம்